# *Výbor*

*Národnej rady Slovenskej republiky*

*pre hospodársku politiku*

10. schôdza výboru

**90**

## U z n e s e n i e

**Výboru Národnej rady Slovenskej republiky**

**pre hospodársku politiku**

z 23. januára 2007

k vládnemu **návrhu** zákona, ktorým sa mení a dopĺňa zákon č. 572/ 2004 Z.z. o obchodovaní s emisnými kvótami a o zmene a doplnení niektorých zákonov v znení zákona č. 733/2004 Z.z. (tlač **142**)

**Výbor Národnej rady Slovenskej republiky**

**pre hospodársku politiku**

prerokoval vládny návrh zákona, ktorým sa mení a dopĺňa zákon č. 572/ 2004 Z.z. o obchodovaní s emisnými kvótami a o zmene a doplnení niektorých zákonov v znení zákona č. 733/2004 Z.z. (tlač **142**) a

### A. s ú h l a s í

s vládnym návrhom zákona, ktorým sa mení a dopĺňa zákon č. 572/ 2004 Z.z. o obchodovaní s emisnými kvótami a o zmene a doplnení niektorých zákonov v znení zákona č. 733/2004 Z.z. (tlač **142**);

#### B. o d p o r ú č a

# Národnej rade Slovenskej republiky

vládny návrh zákona, ktorým sa mení a dopĺňa zákon č. 572/ 2004 Z.z. o obchodovaní s emisnými kvótami a o zmene a doplnení niektorých zákonov v znení zákona č. 733/2004 Z.z. (tlač **142**) schváliť so zmenami a doplnkami uvedenými v prílohe tohto uznesenia;

#### C. u k l a d á

predsedovi výboru predložiť stanovisko výboru k uvedenému návrhu zákona predsedovi gestorského Výboru Národnej rady Slovenskej republiky pre pôdohospodárstvo, životné prostredie a ochranu prírody.

Maroš **K o n d r ó t**

predseda výboru

Peter **P e l e g r i n i**

Iván **F a r k a s**

overovatelia výboru

## *Výbor*

*Národnej rady Slovenskej republiky*

*pre hospodársku politiku*

Príloha

k uzneseniu č. 90

##### Z m e n y a  d o p l n k y

k vládnemu **návrhu** zákona, ktorým sa mení a dopĺňa zákon č. 572/ 2004 Z.z. o obchodovaní s emisnými kvótami a o zmene a doplnení niektorých zákonov v znení zákona č. 733/2004 Z.z. (tlač **142**)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## K čl. I

1. K 7. bodu

Poznámka pod čiarou k odkazu 4a) znie:

„4a) Príloha III a IV Nariadenia Komisie (ES) č. 2216/2004 z 21. decembra 2004 o normalizovaných a zabezpečených systémoch registrov v súlade so smernicou Európskeho parlamentu a Rady č. 2003/87/ES a s rozhodnutím Európskeho parlamentu a Rady č. 280/2004/ES (Ú. v. EÚ L 386, 29. 12. 2004).“

Legislatívno-technická zmena spôsobu citácie právneho aktu ES v súlade so zaužívaným spôsobom citácie.

1. K 18. bodu

Text 18. bodu sa rozdeľuje do dvoch bodov, ktoré znejú:

V texte 18. bodu úvodná veta znie: „V § 9 odseky 11 a 12 znejú: “.

Za 18. bod 18. sa vkladá nový 19. bod, ktorého úvodná veta znie: „§ 9 sa dopĺňa odsekom 13, ktorý znie:“.

Nasledujúce body novely sa prečíslujú.

Legislatívna pripomienka v súlade s 26. bodom legislatívno-technických pokynov Legislatívnych pravidiel tvorby zákonov. Analogické riešenie ako v 7. a 8. bode návrhu zákona.

1. K 23. bodu

V § 11 ods. 1 sa číselný odkaz 4c) nahrádza číselným odkazom 9).

Novým znením odseku 1 sa implicitne vypúšťa odkaz 9 v zákone. V snahe zachovať numerické poradie odkazov v zákone je možné, pri aktualizácii obsahu poznámky pod čiarou, využiť číselné označenie 9 k novému odkazu.

1. K  30. bodu

V texte § 13 ods. 1 písm. c) sa slová „podľa § 13 ods. 1 a 2“ nahrádzajú slovami „podľa odsekov 1 a 2“.

Legislatívno-technická pripomienka.

1. K 32. bodu

V § 17 ods. 1 písm. k) sa slová „“emisných redukčných jednotiek“ nahrádzajú slovami „jednotiek zníženia emisií“.

Legislatívna pripomienka v záujme zabezpečenia terminologickej jednoty. Použitý termín vznikol zrejme doslovným prekladom.

1. K 45. bodu

Text 45. bodu znie:

„45. Príloha č. 6 vrátane nadpisu znie:

„Príloha č. 6 k zákonu č. 572/2004 Z.z.

ZOZNAM PREBERANÝCH PRÁVNYCH AKTOV EURÓPSKYCH SPOLOČENSTIEV A EURÓPSKEJ ÚNIE

Smernica Európskeho parlamentu a Rady 2003/87/ES z 13. októbra 2003 o vytvorení systému obchodovania s emisnými kvótami skleníkových plynov v spoločenstve, a ktorou sa mení a dopĺňa smernica Rady 96/61/ES (Mimoriadne vydanie Ú. v. EÚ, kap. 15/zv. 7; Ú. v. EÚL 275, 25. 10. 2003) v znení smernice Európskeho parlamentu a Rady 2004/101/ES z 27. októbra 2004 (Ú. v. EÚ L 338, 13. 11. 2004)“.“.

Legislatívna pripomienka uplatnená v súlade so zaužívanou legislatívnou praxou.

1. K čl. II.

V čl. II. sa slová „kvótami“ vkladajú slová „a o zmene a doplnení niektorých zákonov“.

Legislatívna pripomienka.

1. K čl. III

V texte článku III. sa slová „1. marca 2007“ nahrádzajú slovami „1.apríla 2007“.

Neskoršiu účinnosť zákona navrhujeme z toho dôvodu, že treba rátať s lehotou potrebnou na prerokovanie návrhu zákona jeho podpísanie a vyhlásenie pri zachovaní potrebnej legisvakančnej lehoty.